el el el el el el el el en ru el ru el el fr el el el el el el el el el el el el el el el el el el el en el ru en en en el el en el fr it en en en en el el el el el el el el el el pl el el el el el el el el
Η Anastasia Volochkova είναι διάσημη Ρωσίδα πρίμα μπαλαρίνα. Γεννήθηκε 20 Ιανουαρίου 1976 στην Αγία Πετρούπολη. Ο πατέρας της ήταν πρωταθλητής και προπονητής του πινγκ-πονγκ και η μητέρα της ήταν  ξεναγός.
Μπαλέτο Μπολσόι από το 1998 μέχρι σήμερα
Από το 1998 έως το 2000, η Volochkova χόρεψε ως prima ballerina με το Bolshoi Ballet στο Θέατρο Bolshoi της Μόσχας, καθοδηγούμενη από την Ekaterina Maximova. Η Volochkova χόρεψε στις παραγωγές των μπαλέτων: «Giselle», «La Bayadère», «Raymonda», «Russian Hamlet», «Swan Lake» και «The Sleeping Beauty», περιοδεύοντας παράλληλα σε όλη την Ευρώπη. Επιπλέον χόρεψε και σε μια παράσταση στο Kennedy Center της Washington, DC στις ΗΠΑ. Το 2001 ο Yury Grigorovich προσωπικά την προσκάλεσε για να επιστρέψει στο Μπαλέτο Bolshoi και να χορέψει το διπλό ρόλο της Odette-Odile στη Λίμνη των Κύκνων στο Θέατρο Bolshoi. Για την ερμηνεία αυτή, της απονεμήθηκε το αναγνωρισμένου κύρους Βραβείο Prix Benois de la Danse το 2002. Την ίδια χρονιά τιμήθηκε επίσης με τον τίτλο του Τιμημένου Καλλιτέχνη της Ρωσίας (Honoured Artist of Russia).
Μετά από διάφορες διαφωνίες με το Bolshoi Ballet κατά την πάροδο των ετών, η σύμβαση της Volochkova έληξε το 2003. Αποτέλεσε σημαντική είδηση σε όλο τον κόσμο καθώς αναφέρθηκε ότι το Bolshoi Ballet την είχε απορρίψει λόγω του υπερβολικού ύψους και βάρους της. Το δικαστήριο της Μόσχας έκρινε ότι το Bolshoi Ballet έπρεπε να επαναφέρει αμέσως τη Volochkova και να της δώσει χιλιάδες δολάρια ως αμοιβή και αποζημίωση. Παρά το γεγονός ότι το Bolshoi Ballet ήταν επίσημα εργοδότης της Volochkova, δεν της έχει προσφέρει ούτε ένα ρόλο με την εταιρεία από το 2004.
Σόλο σταδιοδρομία από το 1998 μέχρι σήμερα
Ως ένα από τα μεγαλύτερα ονόματα του ρώσικου μπαλέτου, η Volochkova ξεκίνησε τη σόλο καριέρα της στα τέλη της δεκαετίας του 1990. Έχει χορέψει με το New National Theatre Ballet Tokyo, με το Bordeaux Ballet και με το English National Ballet. Στη Ρωσία η Volochkova έχει χορέψει ως πρίμα μπαλαρίνα με το Hermitage Ballet και με το Grigorovich Ballet, στα μπαλέτα: «Giselle», «La Bayadère», «Le Corsaire», «Spartacus» και «Swan Lake». Με το Grigorovich Ballet, έδωσε παραστάσεις στο Θέατρο Krasnodar αλλά και στο Θέατρο Mariinsky.
Επίσης το συγκεκριμένο χρονικό διάστημα η Volochkova έδωσε πολλές παραστάσεις gala στη Μόσχα, στο Παρίσι, στο Λονδίνο, στην Αθήνα, στη Λοζάννη, στο Τελ Αβίβ, στο Αμπού Ντάμπι, στη Νέα Υόρκη και σε πολλές άλλες πόλεις του κόσμου. Αποκλειστικά στο Λονδίνο, έχει χορέψει σε παραστάσεις στο Royal Albert Hall, στο Royal Opera House , στο Coliseum, στο Palladium και στο Sadler's Wells Theatre, όπου έκανε το ντεμπούτο της στο μπαλέτο «Carmen Suite» του Rodion Shchedrin, το οποίο βασίζεται στην όπερα «Carmen» του Georges Bizet. Το μπαλέτο αυτό πρωταρχικά ανέβηκε για την Maya Plisetskaya στο Θέατρο Bolshoi και ήταν χορογραφημένο από τον Alberto Alonso και η Plisestkaya σκηνοθέτησε προσωπικά το ρόλο για τη Volochkova.
Από το 2010 η Volochkova πρωταγωνίστησε στην πρώτη της περιοδεία στη Χιλή χορεύοντας στις πόλεις: Santiago, Antofagasta, La Serena, Viña del Mar, Talca, Temuco, Puerto Montt και Concepción. Η παράσταση «Tales of Destiny»  περιελάμβανε αποσπάσματα από τα πιο διάσημα μπαλέτα, όπως:  «Don Quixote», «Giselle» και «Swan Lake» καθώς και σύγχρονες χορογραφίες με μουσική των συνθετών: Nino Rota, Charles Dumont,  Ara Gevorgyan και Karl Jenkins. Στην παράσταση μαζί με τη Volochkova χόρεψαν κορυφαίοι χορευτές και σολίστ από τα Μπαλέτα Bolshoi και Mariinsky.
Η Volochkova προσέφερε τα έσοδα των επιτυχημένων παραστάσεων της για φιλανθρωπικούς σκοπούς, βοηθώντας τα παιδιά της Ρωσίας, δηλαδή παιδιά με προβλήματα υγείας, τα ορφανοτροφεία της Αγίας Πετρούπολης και τα θύματα του Beslan. Βοήθησε επίσης ένα σχολείο δευτεροβάθμιας εκπαίδευσης στην Αγία Πετρούπολη, δίνοντας μια παράσταση στο Θέατρο Sadler's Wells του Λονδίνου.
Εκτός από την καριέρα της ως μπαλαρίνα, η Volochkova έχει επίσης εργαστεί ως ηθοποιός και ως μοντέλο. Πρωταγωνίστησε σε ταινίες και τηλεοπτικές σειρές ενώ δούλεψε ως μοντέλο για την εταιρεία κοσμημάτων Chopard.
Το 2010 η Volochkova αποφοίτησε με MBA από το Higher School of Economics. Σχετικά με τα μελλοντικά της σχέδια έχει δηλώσει χαρακτηριστικά: "Σκοπεύω να δημιουργήσω ένα δίκτυο σχολείων δημιουργικής εκπαίδευσης, όπου θα παραδίδονται μαθήματα χορογραφίας, εικαστικών τεχνών, μουσικής και ηθικής".
Επίσης κοντά στη νέα χιλιετία, η Volochkova έγινε μία από τις πιο διάσημες προσωπικότητες της  Ρωσίας και έκτοτε εμφανίζεται σε εφημερίδες, περιοδικά και τηλεοπτικές εκπομπές. Το 2003 απέσπασε παγκοσμίως την προσοχή των μέσων ενημέρωσης, καθώς αναφέρθηκε ότι το Bolshoi Ballet την είχε απορρίψει λόγω του ύψους και του βάρους της.
Ο κόσμος του μπαλέτου αποχαιρετά τη βασίλισσα Ελισάβετ - Τα συγκινητικά μηνύματα κορυφαίων χορευτών
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
8 ταινίες με χορό στο Netflix που θα σας ανεβάσουν τη διάθεση
Η διάσημη μπαλαρίνα Aurélie Dupont αποχαιρετά το Μπαλέτο της Όπερας του Παρισιού - Η συγκινητική ανάρτησή της
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Περισσότερα σε αυτή την κατηγορία: « Carlos Acosta: Ο σούπερ σταρ του μπαλέτου από την Κούβα Ekaterina Krysanova: Η γοητευτική μπαλαρίνα με ισορροπία, ελαφρότητα και την ταχύτητα στην κίνηση »